open-index/open-wikipedia-markdown huggingface dataset:
Αγία Αικατερίνη

Με το όνομα **Αγία Αικατερίνη** μπορεί να εννοείται ένα από τα παρακάτω:

## Πρόσωπα
* Αγία Αικατερίνη (Μεγαλομάρτυς)
* Αγία Αικατερίνη (Γένουας)
* Αγία Αικατερίνη (Μπολόνιας)
* Αγία Αικατερίνη (Ρίτσι)
* Αγία Αικατερίνη (Σιένας)
* Αγία Αικατερίνη (Σουηδίας)

## Οικισμοί
* Αγία Αικατερίνη Αρκίτσας Φθιώτιδας
* Αγία Αικατερίνη Αττικής
* Αγία Αικατερίνη Θερμησίας Αργολίδας
* Αγία Αικατερίνη Καινουργίου Φθιώτιδας
* Αγία Αικατερίνη Κουτσοποδίου Αργολίδας

## Κτήρια
*Ιερά Μονή Αγίας Αικατερίνης στο Όρος Σινά
*Ναός Αγίας Αικατερίνης (Θεσσαλονίκη)
*Η Αγία Αικατερίνη (κολέγιο), της καθολικής εκκλησίας στη Μινεσότα (ΗΠΑ)

## Άλλα
* Τάγμα της Αγίας Αικατερίνης

Αγια Αικατερινη
Ανδρέας Μιχαλόπουλος

Το ονοματεπώνυμο **Ανδρέας Μιχαλόπουλος** μπορεί να αναφέρεται σε κάποιο από τα παρακάτω πρόσωπα:

* Ανδρέας Μιχαλόπουλος (†1884), δήμαρχος Αιγίου
* Ανδρέας Μιχαλόπουλος, υφυπουργός Τύπου και Πληροφοριών.
* Ανδρέας Μιχαλόπουλος (γενν. 1907), καθηγητής κοινωνιολογίας και γραφολόγος
* Ανδρέας Μιχαλόπουλος (γενν. 1948), διεθνής ποδοσφαιριστής και προπονητής
Βώροι Ηρακλείου

Οι **Βώροι** (ή ***Βόρροι***, αν και έχει καθιερωθεί να γράφεται με ωμέγα και ένα ρω), είναι χωριό και έδρα ομώνυμης Κοινότητος του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης. 

Βρίσκεται στα νότια του νομού Ηρακλείου και 2-3 χλμ βόρεια του Αρχαιολογικού χώρου της Φαιστού, χωριό με έντονο παραδοσιακό και πολιτιστικό ενδιαφέρον.

Βρίσκεται σε υψόμετρο 60  μέτρων στην πεδιάδα της Μεσαράς. Διαθέτει  μεγάλη  καλλιεργήσιμη  έκταση, η οποία αρδεύεται στο μεγαλύτερο μέρος της. Οι κάτοικοι ασχολούνται με την ελαιοκομία και την αμπελοκαλλιέργεια, ενώ είναι ανεπτυγμένη και η κτηνοτροφία .  Μπορεί κανείς να επισκεφθεί το Μουσείο Κρητικής Εθνολογίας. Ο καθεδρικός ναός είναι αυτός των Εισοδίων της Θεοτόκου. Λειτουργεί Δημοτικό Σχολείο και Νηπιαγωγείο.

Δείτε επίσης: ***[[Κοινότητα Βώρων]]***

## Ιστορικά στοιχεία
Η περιοχή κατοικήθηκε από την πρωτομινωική εποχή και είναι χαρακτηριστικά τα αρχαιολογικά ευρήματα στην περιοχή. Το αρχαιότερο κομμάτι του οικισμού λέγεται "Κατωχώρι".

Στον Καστρoφύλακα  αναφέρεται **Vorus** (K 100) με 312 κατοίκους το 1583. Το 1881 κανείς Τούρκος δεν κατοικούσε στους Βώρους.

Πιθανότατα έλαβαν το όνομά τους από το γιο του βασιλιά της Φαιστού Ραδάμανθυ, το Βώρο.

Σε μικρή απόσταση βόρεια του χωριού βρίσκεται η έρημη πλέον μονή της Παναγίας τής  Καρδιώτισσας, μετόχι τής μονής Βαρσαμόνερου. Σώζεται μόνον ο κατάγραφος ναός  με αξιόλογες τοιχογραφίες με δυτική επίδραση.

Το 1978 οι Βώροι έχουν χαρακτηριστεί ως Διατηρητέος Παραδοσιακός Οικισμός από το Υπουργείο Πολιτισμού.

Το 1995 οι Βώροι αδελφοποιήθηκαν με τις κοινότητες *Camblanes* και *Meynac* της Γαλλίας.

## Εξωτερικοί σύνδεσμοι
μικρογραφία|Μουσείο Κρητικής Εθνολογίας.|αριστερά
Μουσείο Κρητικής Εθνολογίας

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Φαιστού
Νόνι

Η ***Morinda citrifolia*** (***Μορίνδα η κιτρόφυλλος***), ευρύτερα γνωστή και ως **Νόνι** (Noni) ή Nono (στην Ταϊτή) είναι ένας θάμνος (ή μικρό δέντρο) της οικογένειας των Ερυθροδανοειδών (Rubiaceae). Η *Morinda citrifolia* φύεται στη Νοτιοανατολική Ασία αλλά έχει διαδοθεί εκτενώς σε όλη την Ινδία και στα νησιά του Ειρηνικού, όπως στο σύμπλεγμα των νήσων της Γαλλικής Πολυνησίας όπου η ανάπτυξή της ευνοείται από το πλούσιο ηφαιστειογενές υπέδαφος. Το νόνι μεγαλώνει στα σκιερά δάση καθώς επίσης και στις αμμώδεις ακτές. Είναι ανθεκτικό των αλατούχων χωμάτων, και των συνθηκών ξηρασίας. Μπορεί να ψηλώσει μέχρι 9 μ και έχει μεγάλα, σκούρα πράσινα, λαμπερά και βαθειά φλεβώδη φύλλα. Το νόνι ανθεί και καρποφορεί καθ' όλη τη διάρκεια του έτους. Τα λουλούδια είναι μικρά και άσπρα. Ο καρπός είναι ωοειδής και φθάνει τα 4-7 εκατ. στο μέγεθος. Αρχικά πράσινα, τα φρούτα γίνονται κίτρινα και καταλήγουν σχεδόν άσπρα καθώς ωριμάζουν, διαθέτοντας πικρή γεύση και χαρακτηριστική οσμή "ταγκισμένου τυριού".

## Χρήσεις
μικρογραφία|Φρούτο νόνι (Μορίνδα η κιτρόφυλλος). Οι καρποί του θάμνου μεταβαίνουν από το πρώτο στάδιο που είναι πράσινοι στο τελικό που έχουν  ταυτοχρόνως μια κίτρινη όψη και ένα σχεδόν άσπρο χρώμα, λόγω ωρίμανσης.
Στην Κίνα, την Ιαπωνία, και την Ταϊτή, τα διάφορα μέρη του δέντρου (φύλλα, λουλούδια, φρούτα, φλοιός) χρησιμεύουν ως τονωτικά  και για να περιορίσουν τον πυρετό, για να αντιμετωπιστούν δερματικά προβλήματα και προβλήματα των ματιών καθώς επίσης για τη δυσκοιλιότητα, τον πόνο του στομάχου, ή τα αναπνευστικά προβλήματα. Στη Μαλαισία, τα θερμασμένα φύλλα noni που εφαρμόζονται στο στήθος θεωρούνται ικανά να ανακουφίσουν το βήχα, τη ναυτία και τους κολικούς. Όσον αφορά στις εξωτερικές χρήσεις, τα άγουρα φρούτα μπορούν να θρυμματιστούν, κατόπιν να αναμιχθούν με αλάτι και να εφαρμοστούν σε πληγές ή σπασμένα κόκκαλα.

## Εξωτερικοί σύνδεσμοι
* Noniresearch.org
* Έρευνα του Πανεπιστημίου της Χαβάη 
* Χυμός από τον πολτό του φρούτου νόνι 

Κατηγορία:Ερυθροδανοειδή
Κατηγορία:Χλωρίδα της Ασίας
Κατηγορία:Φαρμακευτικά φυτά
Κατηγορία:Βαφικά φυτά
Κατηγορία:Τροπικά φρούτα
Κατηγορία:Εδώδιμα φρούτα
Ναυτική εργασία

Με τον όρο **ναυτική εργασία** (*seamen work*) χαρακτηρίζεται γενικά η εργασία που παρέχουν οι εργαζόμενοι στα πλοία. Αυτή λόγω της φύσεως του χώρου, παρουσιάζει μια ιδιομορφία με περισσότερη ανάγκη μεταχείρισης αλλά και στοργής. Λόγω των ειδικών συνθηκών η προσφορά της από τους αρχαιότατους χρόνους δεν ελκύει τους νέους, και όσοι την ακολουθούν, περισσότερο τους ωθεί προς αυτή η παράδοση, ο συναισθηματικός παράγοντας και η ψυχοσύνθεση του ατόμου.

Για να καταστεί όμως η ναυτική εργασία πιο ελκυστική όλες οι Ναυτιλιακές Χώρες του κόσμου θεσπίζουν διάφορα μέτρα, (στην πραγματικότητα πρόκειται για οικονομικά κίνητρα), απαραίτητα άλλωστε, τελείως διάφορα από εκείνα που λαμβάνονται στην ξηρά.

Τα θέματα της Ναυτικής Εργασίας στην Ελλάδα ρυθμίζονται βασικά από:
# Τον Κ.Ι.Ν.Δ. και ειδικότερα από τα άρθρα 37-83 που αφορούν στον Πλοίαρχο, στο πλήρωμα πλοίου και στη σύμβαση ναυτολόγησης,
# Τον Κ.Δ.Ν.Δ. μέρος 2ο, άρθρο 55 και μετά στα θέματα ναυτική απογραφή, ναυτικά φυλλάδια κ.λπ.,
# Τις Συλλογικές συμβάσεις ναυτικής εργασίας που ισχύουν κάθε φορά και ρυθμίζουν θέματα αμοιβών, επιδομάτων, προσαυξήσεων (υπερωρειών) κ.ά.,
# Τον Κανονισμό Εργασίας επί Πλοίων, (που αφορά αρμοδιότητες),
# Τον Νόμο 4005/1929 "Περί τροφοδοσίας πληρωμάτων εμπορικών πλοίων" όπως έχει τροποποιηθεί και ισχύει σήμερα βάσει του οποίου θεσπίζονται τα εδεσματολόγια στα πλοία. 
# Το Ν.Δ. 2651/1953 "Περί συνθέσεως των πληρωμάτων των ελληνικών πλοίων" που αφορά σύνθεση αυτών, προσόντα εκάστου κ.λπ. με ειδική σύνθεση για τα νηολογημένα πλοία βάσει του άρθρου 13 του ΝΔ 2687/53 (Ανώνυμος Ναυτιλιακή Εταιρεία).

* Η Ναυτική Εργασία στα υπό ελληνική σημαία πλοία και συμβεβλημένα με το ΝΑΤ εποπτεύεται από την αντίστοιχη Διεύθυνση του Υπουργείου Εμπορικής Ναυτιλίας. 
* Το σύνολο της νομοθεσίας  περί της ναυτικής εργασίας ονομάζεται Ναυτεργατικό Δίκαιο.

## Δείτε επίσης
* Σύμβαση Ναυτικής Εργασίας (2006) (διεθνής σύμβαση της Δ.Ο.Ε.)
The Fuzztones

Οι **Fuzztones** είναι ένα αμερικάνικο γκαράζ συγκρότημα από τη Νέα Υόρκη. Ανήκουν στο ρεύμα της αναβίωσης του γκαράζ και θεωρούνται ένα από τα μακροβιότερα αλλά και επιδραστικότερα συγκροτήματα της σκηνής.

Οι Fuzztones δημιουργήθηκαν το 1980 με βασικά μέλη τον κιθαρίστα Rudi Protrudi και την οργανίστρια Deb O' Nair, που προηγουμένως συμμετείχαν στους *Tina Peel*, ένα bubblegum-punk γκρουπ που είχε γίνει γνωστό κυρίως για την ευθέως σεξουαλική θεματολογία των τραγουδιών του. Το όνομα του συγκροτήματος προήλθε από το *Fuzzbox*, ένα εφφέ για κιθάρα που κυκλοφόρησε τη δεκαετία του '60 και χρησιμοποιήθηκε από σχεδόν όλα τα συγκροτήματα της πρώτης έκρηξης του γκαράζ στα 1965-67. Μαζί με τους Elan Portnoy, Michael Jay και Ira Elliot ηχογράφησαν δυο ιστορικά albums, τα *Leave your mind at home* και το *Lysergic emanations*, με το δεύτερο να φτάνει στο νούμερο δύο των αμερικάνικων Charts. Στο ενεργητικό τους επίσης εκείνη την εποχή είχαν και ένα album μαζί με τον Screamin Jay Hawkins.

Παρά την επιτυχία του, και μια ευρωπαϊκή περιοδεία μαζί με τους Damned, το συγκρότημα διαλύθηκε γύρω στα 1986, για να επαναδημιουργηθεί δυο χρόνια αργότερα ως προσωπικό πλέον σχήμα του Protrudi και έδρα τη Δυτική Ακτή, με κυκλοφορίες κυρίως από την γερμανική Music Maniac Records και ευρωπαϊκές περιοδείες. Λίγο αργότερα υπέγραψαν στην Beggar's Banquet, παράρτημα της RCA, κι έτσι έγιναν το μοναδικό συγκρότημα της σκηνής της αναβίωσης που έκανε συμβόλαιο με μεγάλη εταιρία. Μετά από δυο κυκλοφορίες το γκρουπ διαλύθηκε ξανά, παραμένοντας ανενεργό για το μεγαλύτερο μέρος της δεκαετίας του '90, εκτός από την κυκλοφορία του LP *Monster A Go-Go* και της συλλογής *Flashbacks* το 1996, πάλι σε ανεξάρτητη εταιρία.

Οι Fuzztones επανασυνδέθηκαν στις αρχές του 21ου αιώνα με την Deb O' Nair ξανά στο όργανο και τον Jordan Tarlow, από τη δεύτερη σύνθεση του γκρουπ, στην κιθάρα, ηχογραφώντας το LP *Salt for zombies* και περιοδεύοντας σε Ευρώπη και Αμερική. To 2006 κυκλοφόρησαν το EP *The Fuzztones Boom*, ένα tribute στους The Sonics, και έπαιξαν ζωντανά στην Ευρώπη με την ευκαιρία της κυκλοφορίας του *Illegitimate Spawn*, συλλογής με διασκευές τραγουδιών των Fuzztones από 42 μπάντες απ' όλο τον κόσμο.

## Δισκογραφία
**Leave your mind at home* (EP, 1984)
**Screamin Jay Hawkins and the Fuzztones live* (1984)
**Lysergic Emanations* (1985)
* *Live in Europe* (1987)
**Nine months later* (EP, 1987)
**In Heat* (1989)
**Action* (EP, 1990)
**Monster A Go-Go* (1991)
**Salt for Zombies* (2004)
**The Fuzztones Boom* (2006)

## Εξωτερικοί σύνδεσμοι

*Επίσημη σελίδα
*Σελίδα στο myspace
*''Ο Βασιλιάς είναι γυμνός'', αφιέρωμα στο MiC
*Άρθρο στο "Ποπ και Ροκ"

Κατηγορία:Αμερικανικά garage rock συγκροτήματα
Κατηγορία:Garage punk συγκροτήματα
Κατηγορία:Rock συγκροτήματα από Νέα Υόρκη (πολιτεία)
Αθανάσιος Φράγκος

Ο **Αθανάσιος Φράγκου** (1864 – 20 Σεπτεμβρίου 1923) ήταν Έλληνας ανώτατος στρατιωτικός, που έφθασε στον βαθμό του υποστράτηγου.

## Βιογραφικά στοιχεία
Γεννήθηκε στη Σούρπη και ήταν γιος του Φράγκου Φράγκου, αγωνιστή στην επανάσταση της Θεσσαλίας. Κατά τη διάρκεια της Μικρασιατικής Καταστροφής ήταν υποστράτηγος και διοικητής της 1ης Μεραρχίας. Απεβίωσε στην Αθήνα και ενταφιάστηκε στη Σούρπη.

Κατηγορία:Έλληνες αξιωματικοί του πεζικού
Κατηγορία:Μικρασιατική Εκστρατεία
Διασταύρωση (βιολογία)

Στη βιολογία, **διασταύρωση** είναι η ανάμιξη του γενετικού κώδικα (DNA) των δύο γονέων κατά την αναπαραγωγή. Το αποτέλεσμα είναι ένας νέος γενετικός κώδικας που αποτελείται από μέρος των δύο.'Ένας τρόπος διασταύρωσης είναι ο ενιαίου τύπου, όπου μια σειρά γενετικού κώδικα κομμένη σε ένα σημείο από κάθε γονέα ενώνεται σε μία και περνάει στον απόγονο.
Για παράδειγμα η διασταύρωση των ετερόζυγων χαρακτηριστικών μίας μύγας οπού Φ=κανονικά φτερά και φ=μικρά φτερά τότε η γονοτυπική αναλογία είναι 50% το ίδιο και η φαινοτυπική.

Κατηγορία:Κυτταρικές διεργασίες
Κατηγορία:Μοριακή γενετική
Ιωάννης Οικολαμπάδιος

thumb|right|Γιοχάννες Οικολαμπάντιους
Ο **Ιωάννης Οικολαμπάδιος** (*Johannes Oecolampadius*, 1482 – 24 Νοεμβρίου 1531) ήταν Γερμανός προτεστάντης μεταρρυθμιστής, της καλβινιστικής παράδοσης.

## Βιογραφία
Το πραγματικό του όνομα ήταν *Χούσγκεν* (*Hussgen*)  ή *Χόισγκεν* (*Heussgen*), το άλλαξε όμως σε *Χάουσ-σαϊν* (*Hausschein*) και μετά στο ελληνικό *Οικολαμπάδιος*. Ήταν καθηγητής φιλολογίας στο Πανεπιστήμιο της Βασιλείας. Υπήρξε σύντροφος του Ζβίγγλιου, όμως διαφώνησε με τις απόψεις των Αναβαπτιστών. Ήταν βοηθός του Έρασμου στη διόρθωση του ελληνικού κειμένου κατά την προετοιμασία της έκδοσης της Καινής Διαθήκης (1516).

## Παραπομπές


## Πηγές
* Johannes Oekolampadius in Remigius Bäumer, Leo Scheffczyk (Hrsg.) Marienlexikon Gesamtausgabe, Institutum Marianum Regensburg, 1994, ISBN 3-88096-891-8 (cit. Bäumer) 
** JJ Herzog, *Leben Joh. Oecolampads und die Reformation der Kirche in Basel* (1843); KR Hagenbach, *Johann Oecolampad und Oswald Myconius, die Reformatoren Basels* (1859). Για άλλη βιβλιογραφία, δείτε: «W Hadorn's art» στο Herzog-Hauck's: *Realencyklopädie für prot. Rel. u. Kirche.*
* Καθολική Εγκυκλοπαίδεια

Κατηγορία:Γερμανοί μεταρρυθμιστές
Κατηγορία:Προτεστάντες θεολόγοι
Κατηγορία:Γερμανοί θεολόγοι
Κατηγορία:Απόφοιτοι του Πανεπιστημίου της Χαϊδελβέργης
Αβραάμ ντε Μουάβρ

Ο **Αβραάμ ντε Μουάβρ** (Abraham de Moivre, 26 Μαΐου 1667 - 27 Νοεμβρίου 1754) ήταν Γάλλος μαθηματικός, διάσημος για τον τύπο του Μουάβρ, που συνδέει τους μιγαδικούς αριθμούς και την τριγωνομετρία, και για το έργο του σχετικά με την κανονική κατανομή και τη θεωρία των πιθανοτήτων.

Γεννήθηκε στην Καμπανία της Γαλλίας και πέθανε στο Λονδίνο. Πέθανε φτωχός και προέβλεψε με ακρίβεια την ημερομηνία του θανάτου του: ανακάλυψε ότι κοιμόταν 15 λεπτά πιο πολύ κάθε νύχτα και με αυτήν την αριθμητική πρόοδο, υπολόγισε ότι θα πέθαινε την ημέρα που θα κοιμόταν επί 24 ώρες, αν και πολλοί αναφέρονται στο γεγονός αυτό ως ανέκδοτο της εποχής.

## Παραπομπές


## Εξωτερικοί σύνδεσμοι
* Άρθρο της 11ης Έκδοσης της Κλασικής Εγκυκλοπαίδειας Brittanica

Κατηγορία:Γάλλοι μαθηματικοί
Μοναστήρι Σαρδηνίας

Το **Μοναστήρι** (ιταλ. *Monastir*) είναι κωμόπολη της νήσου Σαρδηνίας.

Έχει πληθυσμό περίπου 4.500 κατοίκων και βρίσκεται περίπου 20 χιλιόμετρα βόρεια του Κάλιαρι.

Κατηγορία:Πόλεις της Σαρδηνίας
Κατηγορία:Δήμοι της Επαρχίας της Νότιας Σαρδηνίας
Ισμαήλ Ομάρ Γκουέλεχ

Ο **Ισμαήλ Ομάρ Γκουέλεχ** (Ismail Omar Guelleh, 1947-) είναι ο δεύτερος Πρόεδρος του Τζιμπουτί. Εξελέγη πρόεδρος το 1999 και επανεξελέγη για 5η φορά το 2021.

## Καριέρα
Γεννήθηκε στις 27 Νοεμβρίου 1947 στην Ντίρε Ντάουα της Αιθιοπίας. Διαδέχθηκε τον θείο του, Χασάν Γκουλέντ Απτιντόν, το 1999. Το 2000 απέλυσε τον αρχηγό του Γενικού Επιτελείου της Αστυνομίας, Γιασίν Γιαμπέχ, ο οποίος αργότερα αποπειράθηκε ανεπιτυχώς να καταλάβει την εξουσία με πραξικόπημα. Ως υποψήφιος του Λαϊκού Συναγερμού για την Πρόοδο (RPP),ο Ισμαήλ Γκουέλεχ εξελέγη για πρώτη φορά με ποσοστό 74,1% έναντι 25,9% για το Μούσα Αχμέτ Ιντρίς, στις 9 Απριλίου 1999 και επανεξελέγη με ποσοστό 100% των ψήφων, στις 8 Απριλίου 2005. Στις βουλευτικές εκλογές του 2003, ο προσκείμενος στον Πρόεδρο συνασπισμός Ένωση για την Προεδρική Πλειοψηφία (UMP) κέρδισε και τις 65 έδρες στο Κοινοβούλιο, το οποίο απαρτίζεται από 32 βουλευτές της φυλής Αφάρ και 33 της Ισά. Ορκίστηκε κυβέρνηση από τα κόμματα RPP και FRUD. Το εκλογικό σκηνικό του 2003 επαναλήφθηκε και στις εκλογές του 2008, στις οποίες για μία ακόμη φορά κατήγαγε ολοκληρωτική νίκη ο κυβερνών συνασπισμός.

## Επανεκλογές 2011 και 2016
Τον Απρίλιο του 2010 η εθνοσυνέλευση τροποποίησε το Σύνταγμα ώστε να επιτραπεί στον Γκουέλεχ να διεκδικήσει και 3η προεδρική θητεία.
Τον Φεβρουάριο του 2011 ξέσπασαν διαδηλώσεις στην χώρα, με αίτημα την παραίτηση του Γκουέλεχ, στον απόηχο και των ταραχών σε χώρες της Μέσης Ανατολής και της Βόρειας Αφρικής εκείνη την περίοδο. Αρκετοί διαδηλωτές συνελήφθησαν και φυλακίστηκαν.

Ο Γκουέλεχ επανεξελέγη κερδίζοντας τις προεδρικές εκλογές στις 8 Απριλίου 2011 με ποσοστό 80% των ψήφων και ορκίστηκε για 3η θητεία στις 8 Μαΐου 2011.
Κέρδισε 4η θητεία κερδίζοντας τις εκλογές στις 8 Απριλίου 2016 με ποσοστό 87% των ψήφων από τον πρώτο γύρο.

Επανεξελέγη για 5η θητεία στις εκλογές του 2021 με σαρωτικό ποσοστό.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Τζιμπουτί
Κατηγορία:Ηγέτες εν ενεργεία
Κώστας Μεντής

Ο **Κώστας Μεντής** (Αμφιλοχία, 1913 - Αθήνα, 27 Νοεμβρίου 1983) ήταν Έλληνας ηθοποιός. Ήταν θείος των ηθοποιών Νένας Μεντή και Χρήστου Βαλαβανίδη και έπαιξε σε κωμωδίες, σε ρόλους δεύτερους, κάνοντας το μύωπα, τον πελάτη ή τον στρατιωτικό.

## Φιλμογραφία

## Πηγές
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών

## Εξωτερικοί σύνδεσμοι
*Φιλμογραφία  στο 90lepta.com
* 

## Παραπομπές


Κατηγορία:Έλληνες ηθοποιοί κινηματογράφου
Άννα Νικόλ Σμιθ

Η **Άννα Νικόλ Σμιθ** (πραγματικό όνομα Vickie Lynn Hogan) , 28 Νοεμβρίου 1967 - 8 Φεβρουαρίου 2007) ήταν Αμερικανίδα φωτομοντέλο, ηθοποιός και τηλεοπτική προσωπικότητα. Γεννήθηκε στο Τέξας και έγινε διάσημη καθώς επιλέχθηκε ως playmate του περιοδικού Playboy το 1993.

Παντρεύτηκε τον πάνω από 60 έτη μεγαλύτερό της εκατομμυριούχο J. Howard Marshall Smith στις 27 Ιουνίου 1994 (εκείνος ήταν 89 ετών και εκείνη 26) ο οποίος πέθανε στις 4 Αυγούστου 1995. Πρώτος της σύζυγος ήταν ο Μπίλι Σμιθ, με τον οποίο απέκτησε έναν γιο, τον *Ντάνιελ Γουέιν Σμιθ,* ο οποίος πέθανε το 2006 σε ηλικία 20 ετών, ενώ επισκεπτόταν τη μητέρα του, η οποία μόλις είχε φέρει στον κόσμο μια κόρη. Η ίδια πέθανε σε ξενοδοχείο, το 2007, υπό μυστηριώδεις συνθήκες, κατά πάσα πιθανότητα από υπερβολική λήψη ναρκωτικών.

## Φιλμογραφία
*The Hudsucker Proxy (1994) 
*Naked Gun 33 1/3: The Final Insult (1994) 
*To the Limit (1995)
*Skyscraper (1997) 
*Wasabi Tuna (2003) 
*Miss Cast Away and the Island Girls (2004) 
*Be Cool (2005) (Cameo)

## Άλλες πληροφορίες
* Το πραγματικό της όνομα ήταν **Vickie Lynn Hogan**.
* Ήταν η ψηλότερη και βαρύτερη playmate του περιοδικού *Playboy* που έχει πάρει τον τίτλο *Playmate της χρονιάς*.
* Το 1997 το Σουηδικό συγκρότημα *KKPA* ηχογράφησε ένα τραγούδι με τίτλο "Anna Nicole Smith".

## Εξωτερικοί σύνδεσμοι

*AnnaNicole.com Επίσημος δικτυακός τόπος
*Άννα Νικόλ Σμιθ στο Playboy Online
*Άννα Νικόλ Σμιθ στο IMDb

Κατηγορία:Πλέιμεϊτ
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Λέον Μπα

Ο **Λέον Μπα** (*Léon M'ba*, ορθή προφορά: Ουμπά, 9 Φεβρουαρίου 1902 - 27 Νοεμβρίου 1967) ήταν πολιτικός από την Γκαμπόν και πρώτος πρόεδρος της χώρας. Ανήκε στην εθνότητα Φανγκ και ήταν πρωθυπουργός από τις 21 Μαΐου, 1957 ως τις 21 Φεβρουαρίου, 1961. *«Πατέρας»* της ανεξαρτησίας της Γκαμπόν από τους Γάλλους (17 Αυγούστου 1960), το 1960 έγινε και πρώτος πρόεδρος. Στις 12 Φεβρουαρίου του 1961 εξελέγη επίσημα ως μοναδικός υποψήφιος στην προεδρία.

Το Φεβρουάριο του 1964 ανατράπηκε έπειτα από στρατιωτικό πραξικόπημα, σύντομα όμως επέστρεψε στην εξουσία με στρατιωτική επέμβαση της Γαλλίας. Ο Μπα επανεξελέγη το Μάρτιο του 1967, πέθανε όμως το Νοέμβριο της ιδίας χρονιάς και τον διαδέχθηκε ο αντιπρόεδρός του, Αλμπέρ-Μπερνάρ Μπονγκό, ο μετέπειτα Ομάρ Μπονγκό.

## Παραπομπές


Κατηγορία:Πρόεδροι της Γκαμπόν
Κατηγορία:Πρωθυπουργοί της Γκαμπόν
Βριζώ

Η **Βριζώ** ήταν δευτερεύουσα θεότητα στην Ελληνική Μυθολογία, που λατρευόταν ιδίως στο ιερό νησί Δήλος. 
Η Βριζώ χρησμοδοτούσε και αποκάλυπτε στους πιστούς της και σε όσους προσέτρεχαν σ΄ αυτή τα μέλλοντα μέσω ονείρων. Στην Βριζώ προσέτρεχαν κυρίως γυναίκες, μητέρες, σύζυγοι και αδελφές των ναυτιλλομένων της αρχαιότητας που ζητούσαν την προστασία της για τα προσφιλή τους πρόσωπα που ταξίδευαν.

Ως αφιερώματα τής προσφέρονταν κυρίως μικρές πήλινες λέμβοι καθώς και ομοιώματα θαλάσσιων φυτών, ακόμη και ζώων ή άλλα αντικείμενα σχετιζόμενα με τη θάλασσα, και με απαγορευτικό αποκλεισμό ομοιωμάτων ιχθύων.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 4ος, σελ. 844

Κατηγορία:Θεότητες της ελληνικής μυθολογίας
Κωνσταντίνος Αλφονσάτος - Τυπάλδος

Ο **Κωνσταντίνος Αλφονσάτος Τυπάλδος** (1873 - 28 Φεβρουαρίου 1945) ήταν Έλληνας αντιναύαρχος του Βασιλικού Ναυτικού.

## Βιογραφικά στοιχεία

Καταγόταν από την παλιά αρχοντική οικογένεια των Αλφονσάτων, που ήταν κλάδος των Τυπάλδων. Αποφοίτησε από τη Σχολή Ναυτικών Δοκίμων, έλαβε μέρος στον πόλεμο του 1897 και στον Μακεδονικό Αγώνα. Ηγήθηκε της εμφύλιας ναυμαχίας του 1909 στη Σαλαμίνα. Εκπροσωπόντας τη ριζοσπαστική μερίδα του Στρατιωτικού Συνδέσμου, και λόγω διαφωνιών με τον Νικόλαο Ζορμπά για την πορεία των μεταρρυθμίσεων που ακολούθησαν το Κίνημα στο Γουδί, κατέλαβε τον όρμο του Ναυστάθμου Σαλαμίνας επικεφαλής μοίρας πέντε αντιτορπιλικών. Ύστερα από αιματηρή σύγκρουση παραδόθηκε και αμνηστεύτηκε. Στη διάρκεια του Α' Παγκοσμίου πολέμου ήταν κυβερνήτης του αντιτορπιλικού «Νίκη» και στο Β' Βαλκανικό πόλεμο ήταν αρχηγός ναυτικού αγήματος στην Θράκη. Επίσης ήταν επικεφαλής του 29ου Ναυτικού Συντάγματος, το οποίο πέτυχε την σύνδεση ελληνικών και σερβικών δυνάμεων στην Στρώμνιτσα. Το 1920 ανήλθε στον βαθμό του υποναυάρχου. Το 1922 ήταν πληρεξούσιος της Κεφαλονιάς στην Γ' Εθνοσυνέλευση και χρημάτισε υπουργός Ναυτικών. Τον Φεβρουάριο του 1927 τοποθετήθηκε αρχηγός Γ.Ε.Ν. για σύντομο χρονικό διάστημα, ως τον Ιούλιο του ίδιου χρόνου. Αποστρατεύτηκε το 1931 με τον βαθμό του αντιναυάρχου. Επίσης είχε διατελέσει γενικός διευθυντής του ναύσταθμου, διοικητής της Σχολής Ναυτικού Πυροβολικού και γενικός διοικητής της Δυτικής Θράκης.

Ήταν παντρεμένος με την Μαρία Νικολάου Σαγιά, ανιψιά του Δημητρίου Γούναρη και πρώτη εξαδέλφη του Παναγιώτη Κανελλόπουλου.

## Πηγές

* Ε΄ Ιστορικά, *Το κίνημα στο Γουδί*, Ένθετο της εφημερίδας "Ελευθεροτυπία", Αθήνα 2003, τεύχος.209, σελ.26


Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Έλληνες αξιωματικοί του Πολεμικού Ναυτικού
Βριμώ

Η **Βριμώ** ήταν δευτερεύουσα θεότητα στην Ελληνική Μυθολογία και τιμόταν ιδιαίτερα στη πόλη των Φερών της Θεσσαλίας, εξ ου και επονομαζόταν *Φεραία*, η οποία και παριστανόταν στα νομίσματα της πόλης ως «*δαδοφόρος έφιππος*».

Ο Απολλώνιος ο Ρόδιος στα Αργοναυτικά, περιγράφοντας την προετοιμασία της Μήδειας να φτιάξει το φίλτρο που θα βοηθούσε τον Ιάσονα να αντιμετωπίσει τους ταύρους του Άρη αναφέρει «Το μαύρο της χυμό, όπως αυτός της ορεινής βελανιδιάς, τον είχε μαζέψει σ' ένα κοχύλι από την Κασπία για να φτιάξει φίλτρο, αφού πρώτα λουτρό είχε κάνει σ' εφτά αστείρευτα ρυάκια κι εφτά φορές είχε καλέσει την παιδοτρόφο Βριμώ, τη νυχτοπλάνητη, τη καταχθόνια, τη βασίλισσα των νεκρών».

Επειδή το όνομά της σήμαινε την "*φρυάττουσα*" ή "*λυσσώσα*" εικάζεται ότι επρόκειτο για θεότητα του κάτω κόσμου, του Άδη. Έτσι συχνά παρατηρείται το όνομα Βριμώ να αποτελεί σε άλλους τόπους προσωνύμιο που έφεραν μεγάλες θεότητες όπως η Περσεφόνη, η Δήμητρα, η Εκάτη αλλά και η Κυβέλη.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου", τομ.4ος, σελ.844.

Κατηγορία:Χθόνιες θεότητες της ελληνικής μυθολογίας
Κατηγορία:Ελευσίνια Μυστήρια
Κατηγορία:Ερινύες
Αικατερίνη

## Βυζαντινή Αυτοκρατορία
* Αικατερίνη της Βουλγαρίας, Αυτοκράτειρα, σύζυγος Ισαακίου,
* Αικατερίνη Γατελούζου, Αυτοκράτειρα, σύζυγος του Κωνσταντίνου Παλαιολόγου,
* Αικατερίνη (Κεντηρίωνα), Σύζυγος του τελευταίου Φράγκου Ηγεμόνα της Αχαΐας.
* Αικατερίνη Κομνηνή, Σύζυγος του Σουλτάνου της Μεσοποταμίας.

## Αγγλία
* Αικατερίνη (Καρόλου), Βασίλισσα της Αγγλίας, σύζυγος του Καρόλου Ε΄,
* Αικατερίνη της Αραγωνίας, Βασίλισσα της Αγγλίας, σύζυγος του Ερρίκου Η΄,
* Αικατερίνη Χάουαρντ, Βασίλισσα της Αγγλίας, 5η σύζυγος του Ερρίκου Η΄,
* Αικατερίνη Παρ, Βασίλισσα της Αγγλίας, 6η σύζυγος του Ερρίκου Η΄.

## Γαλλία
* Αικατερίνη των Μεδίκων, Βασίλισσα της Γαλλίας,
* Αικατερίνη (των Βουρβόνων), αδελφή του Βασιλέως Ερρίκου Δ΄ της Γαλλίας, δούκισσα του Μπαρ.

## Πορτογαλία
* Αικατερίνη (Μπραγκάνς), Αντιβασίλισσα Πορτογαλίας.

## Ρωσία
* Αικατερίνη Α΄, Αυτοκράτειρα Ρωσίας,
* Αικατερίνη Β΄, Αυτοκράτειρα Ρωσίας,
* Τάγμα Αικατερίνης Α΄.

## Σουηδία
* Αικατερίνη (Ζαγγελόν), Βασίλισσα της Σουηδίας, σύζυγος Γουσταύου Βάζα,
* Αικατερίνη (Στένμπακ), Βασίλισσα της Σουηδίας, 2η σύζυγος του Γουσταύου Βάζα,
* Αικατερίνη (Μανσντότερ), Βασίλισσα της Σουηδίας, σύζυγος του Ερρίκου ΙΔ΄.

## Ελλάδα
* Κατερίνα Σακελλαροπούλου, Πρόεδρος της Ελληνικής Δημοκρατίας
* Κατερίνα Στεφανίδη, Πρωταθλήτρια άλματος επί κοντώ, χρυσή Ολυμπιονίκης
* Κατερίνα Θάνου, Πρώην αθλήτρια του στίβου
* Κατερίνα Κορνάρου, Ελληνίδα υπεραιωνόβια

## Άλλα πρόσωπα
* Αικατερίνη Κορνάρου, Πριγκίπισσα Κύπρου,
* Αικατερίνη Πριγκίπισσα Ελλάδος,
* Αικατερίνη Κουρτεναί, Πριγκίπισσα της "Λατινικής Αυτοκρατορίας" της Κωνσταντινούπολης.
* 

## Αστρονομία
* Αικατερίνη (αστρονομία), Σεληνιακός κρατήρας.

Κατηγορία:Αποσαφηνίσεις ονομάτων
Ναυτικό Απομαχικό Ταμείο

Το **Ναυτικό Απομαχικό Ταμείο** (**Ν.Α.Τ.**) είναι ο πρωτογενής ασφαλιστικός φορέας και αποτελούσε το βασικό ίδρυμα κοινωνικής προστασίας των Ελλήνων ναυτικών. Είναι ο αρχαιότερος οργανισμός κοινωνικής ασφάλισης τόσο της Ελλάδας όσο και της Ευρώπης.

## Γενικά
Ιδρύθηκε με τον Νόμο ΧΛΘ του 1861 μετά από προσωπική παρέμβαση της βασίλισσας Αμαλίας που οραματίσθηκε ένα πρωτοποριακό για τα τότε δεδομένα εθνικό φορέα ασφάλισης για τους Έλληνες ναυτικούς. Πρώτος του Πρόεδρος και ιδρυτής υπήρξε ο Γεράσιμος Ζωχιός.

Αποτελεί ΝΠΔΔ και τελεί υπό την εποπτεία του Υπουργείου Εργασίας και Κοινωνικής Ασφάλισης με κύριο σκοπό την ασφάλιση των εργαζομένων στη θάλασσα. Πόροι του Ιδρύματος αποτελούν κυρίως οι ασφαλιστικές εισφορές των πλοιοκτητών και των ναυτικών (κατά ποσοστό επί των αποδοχών τους) οι οποίες και καταβάλλονταν στο νόμισμα πληρωμής των ναυτικών, καθώς και από άλλες περιορισμένες όμως πηγές (π.χ. έκδοση αδειών αλιείας, ρυμουλκών, άρση ναυαγίων κλπ).

Η ασφάλιση που παρέχεται από το ΝΑΤ είναι τόσο η παροχή κύριας όσο και επικουρικής σύνταξης. Η επικουρική σύνταξη νομοθετήθηκε με τον Ν. 1482 του 1984. Στο ΝΑΤ ασφαλίζονται τόσο οι ίδιοι οι ναυτικοί (που λαμβάνουν σύνταξη λόγω γήρατος, ή ανικανότητας ή ατυχήματος και υπό προϋποθέσεις επικουρική σύνταξη) όσο και οι οικογένειές τους (που λαμβάνουν σύνταξη στη περίπτωση θανάτου του ναυτικού).

Από τα έσοδα που αποκομίζει το ΝΑΤ παρέχεται στους ναυτικούς μέσω του ΕΟΠΥΥ ιατροφαρμακευτική περίθαλψη σε όλους τους ναυτικούς, είτε εν ενεργεία, είτε συνταξιούχους. Η έδρα του ΝΑΤ βρίσκεται στον Πειραιά στην οδό Εθνικής αντιστάσεως 1, έναντι του Καθεδρικού Ναού Αγίας Τριάδος και εξυπηρετεί ανάγκες ναυτικών σε όλη την επικράτεια.

## Διοίκηση
Στο Διοικητικό Συμβούλιο του ΝΑΤ μετέχουν ο Διοικητής, εκπρόσωποι των πλοιοκτητών και των ναυτικών, ακθώς και ειδικός σύμβουλοι περί τα ασφαλιστικά. Επίσης, συμμετέχει εκπρόσωπος των εργαζομένων.

Μέχρι το έτος 1982 του Δ.Σ. του ΝΑΤ προήδρευε ανώτερος αξιωματικός του Λιμενικού Σώματος. Επίσης, σε ορισμένες διοικητικές μονάδες του φορέα προΐσταντο αξιωματικοί του Λ.Σ. 

## Λειτουργία
Η είσπραξη των ασφαλιστικών εισφορών του Ταμείου διενεργείται είτε απευθείας από τον φορέα είτε από τις κατά τόπους Λιμενικές Αρχές, εις δε το εξωτερικό από τα προξενικά λιμεναρχεία και τις παράλιες ελληνικές Προξενικές Αρχές.

Το 2017 με την ίδρυση του e-ΕΦΚΑ το ΝΑΤ συνεχίζει να λειτουργεί αυτόνομα καταρχήν για τις μη ασφαλιστικές του αρμοδιότητες καθώς και για τον υπολογισμό και είσπραξη των ασφαλιστικών εισφορών των ναυτικών για τις συντάξεις και λοιπές παροχές που καταβάλει πλέον ο e-ΕΦΚΑ. 

## Μέγαρο

Κατασκευάστηκε το μέγαρο 1927–1930, αρχιτέκτονάς ήταν ο Ν. Ζουμπουλίδης.

## Δείτε επίσης
* Μετάλλιο Ναυτικού Απομαχικού Ταμείου

## Εξωτερικοί σύνδεσμοι
* Επίσημη ιστοσελίδα

## Παραπομπές

Κατηγορία:Ναυτική εργασία
Κατηγορία:Δημόσιοι ασφαλιστικοί οργανισμοί της Ελλάδας
Δημήτριος Σκουζές

Ο **Δημήτριος Σκουζές** (1891–1972) ήταν Έλληνας συγγραφέας, νομικός και δήμαρχος Αθηναίων.

## Βιογραφικό
Ήταν γόνος παλαιάς αρχοντικής αθηναϊκής οικογένειας. Σύζυγός του ήταν η Αθηνά Σκουζέ.

Σπούδασε νομικά και εργάστηκε στην Εθνική τράπεζα. Το 1945 διορίστηκε τιμητικά δημοτικός σύμβουλος Αθηναίων και διετέλεσε πρόεδρος του δημοτικού συμβουλίου έως το 1951. Το 1949 χρημάτισε για μικρό διάστημα δήμαρχος Αθηναίων. Είχε πάρει μέρος ως έφεδρος αξιωματικός πεζικού σε όλους τους μεγάλους πολέμους από το 1912 έως το 1940 ενώ την περίοδο της Εθνικής Αντίστασης ήταν μέλος της οργάνωσης «Ομπρός». Είχε χρηματίσει πρόεδρος του συλλόγου των Αθηναίων από το 1950 έως το θάνατο του το 1972. Συγγραφικά έργα του είναι οι «Νοσταλγίες» (1956) και «η Αθήνα που έφυγε» (1961). Η προτομή του βρίσκεται στην πλατεία Σκουζέ, όπου βρίσκεται η πατρική του οικία.

## Παραπομπές


Κατηγορία:Δήμαρχοι Αθηναίων
Κατηγορία:Έλληνες συγγραφείς του 20ού αιώνα
Δημητριος
Κατηγορία:Έλληνες πολιτικοί του 20ού αιώνα
146 π.Χ.

## Γεγονότα
* Ήττα της Αχαϊκής Συμπολιτείας υπό το Δίαιο στη Μάχη της Λευκόπετρας από τους Ρωμαίους. Η Κόρινθος καταστρέφεται, ενώ η νότια Ελλάδα υπάγεται ως επαρχία στον ανθύπατο της Μακεδονίας.
* Τερματίζεται ο Τρίτος Καρχηδονιακός Πόλεμος, ο οποίος χαρακτηρίστηκε από μακρά πολιορκία της Καρχηδόνας από τους Ρωμαίους και που έληξε το με την ολοκληρωτική καταστροφή της πόλης.
 
## Γεννήσεις

## Θάνατοι
* Κριτόλαος, στρατηγός της Αχαϊκής Συμπολιτείας

Κατηγορία:Έτη
Ζοζέ Μανουέλ Μπαρόζο

Ο **Ζοζέ Μανουέλ Μπαρόζο** (, Λισαβόνα, 23 Μαρτίου 1956 - ) είναι Πορτογάλος πολιτικός και 11ος πρόεδρος της Ευρωπαϊκής Επιτροπής. Διατέλεσε επίσης πρωθυπουργός της Πορτογαλίας από τις 6 Απριλίου 2002 ως τις 29 Ιουνίου 2004, όταν παραιτήθηκε για να αναλάβει την προεδρία της Επιτροπής. Ανέλαβε επίσημα την προεδρία της Επιτροπής στις 22 Νοεμβρίου 2004. Η θητεία του ανανεώθηκε το 2009 με την επανεκλογή του από τους ευρωβουλευτές στις 16 Σεπτεμβρίου 2009.

Μαοϊκός στα νεανικά του χρόνια, έγινε πρωθυπουργός ως ηγέτης του κεντροδεξιού Σοσιαλδημοκρατικού Κόμματος στο οποία συνεχίζει να ανήκει.

Έχει σπουδάσει νομικά και πολιτικές επιστήμες.

Τον Ιούλιου του 2016 διορίστηκε από την Goldman Sachs μη εκτελεστικός πρόεδρος των διεθνών δραστηριοτήτων της.

## Παραπομπές


## Εξωτερικοί σύνδεσμοι
* 

Κατηγορία:Ευρωπαίοι επίτροποι
Κατηγορία:Πρωθυπουργοί της Πορτογαλίας
Τρύφων Μουτζόπουλος

Ο **Τρύφων Μουτζόπουλος** (αναφέρεται και ως **Μουτσόπουλος**, 1818 - 20 Ιουλίου 1906)  ήταν μεγαλέμπορος και δήμαρχος Πειραιά τις περιόδους 1874-1883 & 1895-1903 και ο μακροβιότερος μέχρι στιγμής στην ιστορία του Πειραιά, με συνολική διάρκεια θητείας 17 χρόνια.

## Βιογραφία
Γεννήθηκε στην Στεμνίτσα Αρκαδίας και εγκαταστάθηκε στον Πειραιά. Δημιούργησε, μαζί με τον αδερφό του Δημήτριο, έναν από τους μεγαλύτερους εμπορικούς οίκους της πόλης. Εκτός από το εμπόριο ασχολήθηκε και με τις τραπεζικές επιχειρήσεις, διατηρώντας μια περιουσία άνω του ενός εκατομμυρίου δραχμών.

Εξελέγη δήμαρχος Πειραιά το 1873 και παρέμεινε στο αξίωμα μέχρι το 1883, οπότε και έχασε τις εκλογές από τον Θεόδωρο Ρετσίνα. Τελικά επανεκλέχθηκε οκτώ χρόνια αργότερα. Κατά την θητεία του έφερε το ηλεκτρικό και το γκάζι στην πόλη και κατασκεύασε εγκαταστάσεις μονίμων δεξαμενών στο λιμάνι. Επίσης, κατά τη θητεία του ιδρύθηκε το πρώτο γηροκομείο στον Πειραιά και το Χατζηκυριάκειο Ορφανοτροφείο Θηλέων (αμφότερα το 1887), όπως επίσης το Αστικόν Σχολείον στην πλατεία Δεληγιάννη (1897) και νωρίτερα, το 1878, θεμελιώθηκε ο ναός Αγίου Κωνσταντίνου και Ελένης στην πλατεία Κοραή.

Πέθανε τον Ιούλιο του 1906 και η σορός του εξετέθη σε λαϊκό προσκύνημα στο Ρολόι.. Το όνομά του φέρει η Ακτή Μουτσοπούλου.

## Πηγές
*Γιάννη Ε. Χατζημανωλάκη, *Οι Δήμαρχοι του νεότερου Πειραιά*, Πειραιάς 1999.

## Παραπομπές


Κατηγορία:Δήμαρχοι Πειραιά
Δημήτριος Βάλβης

Ο **Δημήτριος Βάλβης** (8 Μαΐου 1808- 30 Νοεμβρίου 1892) ήταν ανώτατος δικαστικός και πρωθυπουργός της Ελλάδας παντρεμένος με την Μάριου Σίλβα Ιταλικής καταγωγής  το 1833. Απέκτησε 3 αγόρια τον Ιωάννη το 1835, τον Κωνσταντίνο το 1838, και τον Σπυρίδωνα το 1842.  

## Βιογραφικά στοιχεία
Γεννήθηκε στο Μεσολόγγι στις 8 Μαΐου 1808 (ή το 1814) και καταγόταν από οικογένεια ιερωμένων. Πατέρας του ήταν ο Ιωάννης Βάλβης. Κατά τη διάρκεια της πολιορκίας του Μεσολογγίου, βρισκόταν μέσα στην πόλη με την οικογένειά του και την τελευταία στιγμή διέφυγε στη νήσο Κάλαμο και από εκεί στην Ιταλία, όπου βρισκόταν ο θείος του, Σπυρίδων Βάλβης, και ο αδερφός του, Ζηνόβιος Βάλβης, που σπούδαζε νομικά. Εκεί γνώρισε τη σύζυγό του Μάριου Σίλβα ιταλικής καταγωγής όπου την παντρεύτηκε το 1833. Απέκτησε 3 αγόρια τον Ιωάννη το 1835, τον Κωνσταντίνο το 1838, και τον Σπυρίδωνα το 1842. Ακολούθησε και αυτός την νομική επιστήμη σπουδάζοντας νομικά στο πανεπιστήμιο της Πίζας. Επέστρεψε στην Ελλάδα το 1834 και εισήλθε στον δικαστικό κλάδο. Το 1872 ανέλαβε την προεδρία του Αρείου Πάγου, θέση στην οποία παρέμεινε μέχρι και το 1885. Κατά τη διάρκεια της θητείας του διετέλεσε πρόεδρος του ειδικού δικαστηρίου που δίκασε μέλη της κυβερνήσεως Βούλγαρη (Σιμωνιακά). Λόγω της έκρυθμης πολιτικής κατάστασης, ο Βασιλιάς Γεώργιος Α΄ τον διόρισε στις 3 Μαΐου 1886 πρωθυπουργό, θέση στην οποία παρέμεινε για λίγες μέρες. Είχε τιμηθεί με τον Μεγαλόσταυρο του Σωτήρα.

Απεβίωσε στην Αθήνα στις 30 Νοεμβρίου 1892 και ενταφιάστηκε στο Πρώτο Νεκροταφείο. 

## Παραπομπές


Κατηγορία:Πρωθυπουργοί της Ελλάδας
Κατηγορία:Πρόεδροι του Αρείου Πάγου
Δ
Κατηγορία:Μεγαλόσταυρος του Τάγματος του Σωτήρος
Μάχη του Κάμλαν

Η **μάχη του Κάμλαν** είναι γνωστή ως η τελευταία μάχη του Βασιλιά Αρθούρου, οπότε και  σκοτώθηκε ή τραυματίστηκε θανάσιμα κατά τη μάχη. Καθώς τα στοιχεία που αναφέρονται στη συγκεκριμένη μάχη προέρχονται συνήθως από μύθους ή λαϊκές παραδόσεις, που εντάσσονται κατά κύριο λόγο στον Αρθουριανό κύκλο, ιστορικοί αμφισβητούν τη μάχη αυτή καθεαυτή. 

Σύμφωνα με τις ουαλικές παραδόσεις, η μάχη ήταν αποτέλεσμα της έριδας ανάμεσα στον Αρθούρο και το Μέντροντ (Μόρντρεντ), που με τη σειρά της είχε τις ρίζες της σε διαμάχη μεταξύ της συζύγου του Αρθούρου, Γκουίνεβιρ (Gwenhwyfar), και της αδερφής της, Γκουίνεβακ (Gwenhwyfach).

Η πρώτη εμφάνιση της μάχης του Κάμλαν στη λεγόμενη αρθουριανή λογοτεχνία είναι σε μια καταχώρηση για το έτος 537, όπου δεν προσδιορίζεται αν Αρθούρος και Μόρντρεντ ήταν σε αντίπαλα στρατόπεδα:

:**The strife of Camlann, in which Arthur and Medraut fell.**
:*Η μάχη του Κάμλαν, όπου έπεσαν Αρθούρος και Μέντραουτ. *

## Πηγές
*Hunt, A. (2005). From Glein to Camlann: The life and death of King Arthur. *Vortigern Studies*.

Κατηγορία:Αρθουριανός κύκλος
Καμλαν
Κρουαζιερόπλοιο

[thumb|right|320px|Το σύγχρονο κρουαζιερόπλοιο "Golden Princess" στον λιμένα του [Πειραιάς|Πειραιά το 2006.]]

Το **κρουαζιερόπλοιο**, όνομα που προέρχεται εκ του αγγλικού όρου (cruise ship), είναι ειδικής κατηγορίας επιβατηγό πλοίο που πραγματοποιεί κρουαζιέρες (δηλαδή κυκλικά περιηγητικά ταξίδια), βάσει επιμελούς προγράμματος λιμένων προσέγγισης, χωρίς όμως να εκτελούν συγκοινωνιακή γραμμή, ενώ ο ναύλος τους καθορίζεται ελεύθερα, μη υποκείμενος σε ναυλολόγιο, που περιλαμβάνει ενδιαίτηση, ξενάγηση, τροφοδοσία και ψυχαγωγία.

Τις τελευταίες δεκαετίες διαπιστώνεται μια συνεχής αύξηση πραγματοποίησης τέτοιων ταξιδιών, στα οποία και στράφηκαν σχεδόν όλα τα άλλοτε υπερωκεάνεια και όχι μόνο, με αποτέλεσμα την ανάπτυξη ιδιαίτερης ναυτιλίας και επιχειρηματικής δραστηριότητας.

Γενικά τα κρουαζιερόπλοια προσφέρουν ιδιαίτερες ανέσεις (απαιτήσεις) τόσο ως προς τους χώρους ενδιαίτησης των επιβατών, από άποψης εμφάνισης, διακόσμησης, εξοπλισμών και παροχής υπηρεσιών, όσο και ως προς το προσωπικό πλοίο που είναι το πολυπληθέστερο από οποιοδήποτε άλλου τύπου πλοίων, (ίδιου βέβαια εκτοπίσματος) και που προσφέρει συνήθως ξενοδοχειακές υπηρεσίες υψηλού επιπέδου, με κέντρα ψυχαγωγίας, (τηλεόραση, κινηματογράφο, θέατρο, κλαμπ, βιβλιοθήκη, καζίνο κ.λπ.) και χώρους άθλησης (γυμναστήρια, μικρά γήπεδα, κολυμβητήρια), εστιατόρια μέχρι και παροχή ιατρικής βοήθειας με διάθεση ελικοδρομίου. Για όλα αυτά τα παραπάνω δεν θα πρέπει να θεωρείται υπερβολικό όταν τα πλοία αυτά αποκαλούνται "*πλωτά ξενοδοχεία*" και τα υπερβολικά πολυτελή κρουαζιερόπλοια "*πλωτά ανάκτορα*".

Σημειώνεται επίσης πως τα πλοία αυτά είναι πλέον συναλλαγματοφόρα για την εθνική οικονομία της Χώρας της οποίας την σημαία φέρνουν.

Η Ελλάδα κατέχει διεθνώς περίοπτη θέση στον τομέα αυτό με την υπό ελληνική σημαία αλλά και τον ελληνόκτητο εμπορικό στόλο των κρουαζιερόπλοιων της, των διαφόρων εταιρειών που έχουν αποκτήσει ομολογουμένως παράδοση και άριστη φήμη στον τομέα αυτόν.

Η πρώτη διεθνής ελληνική "καμπάνια" για την ανάπτυξη της κρουαζιέρας στο Αιγαίο έγινε στη δεκαετία του 1950 όταν ο Βασιλεύς Παύλος και η Βασίλισσα Φρειδερίκη κάλεσαν όλους τους βασιλικούς Οίκους της Ευρώπης σε Αιγιοπελαγιτική κρουαζιέρα με κρουαζιερόπλοιο που παραχώρησε δωρεάν η εταιρεία Ποταμιάνου.

Σήμερα περιοχές που προσελκύουν ιδιαίτερα τα κρουαζιερόπλοια είναι για το καλοκαίρι η Μεσόγειος θάλασσα και για τον χειμώνα η Καραϊβική.

Επίσης, ένα κρουαζιερόπλοιο έχει χώρο για 3.000 άτομα συνήθως, ενώ πολλά έχουν χώρους για πάνω από 4.500 επιβάτες.
## Εξωτερικοί σύνδεσμοι

Κατηγορία:Επιβατηγά πλοία
Εμίλ Σκόντα

Ο **Εμίλ Ρίτερ φον Σκόντα** (*Emil Ritter von Škoda*, Πίλσεν, 19 Νοεμβρίου 1839 - Αμστέτεν, Αυστρία 8 Αυγούστου 1900) ήταν Τσέχος αυτοκινητοβιομήχανος, ιδρυτής της φερώνυμης αυτοκινητοβιομηχανίας.

Έκανε σπουδές μηχανολογίας στη Γερμανία και έγινε διευθυντής ενός εργοστασίου στο Πίλσεν. Το εν λόγω εργοστάσιο αποκτήθηκε από τον ίδιο το 1866 και σύντομα εξελίχθηκε σε μεγάλη βιομηχανική μονάδα στην Ευρώπη.

Κατά τον Πρώτο και το Δεύτερο Παγκόσμιο Πόλεμο το εργοστάσιο του Σκόντα ειδικεύτηκε στη μαζική παραγωγή όπλων. Το 1925 άρχισε να παράγει τα ομώνυμα αυτοκίνητα. Το 1991 η Σκόντα περιήλθε στον έλεγχο του Ομίλου Volkswagen.

## Παραπομπές


## Εξωτερικοί σύνδεσμοι
* 

Κατηγορία:Τσέχοι επιχειρηματίες
Κατηγορία:Αυτοκίνητο
Μαρτσέλο Μαλπίγκι

Ο **Μαρτσέλο Μαλπίγκι** (*Marcello Malpighi*, 10 Μαρτίου 1628 - 29 Νοεμβρίου 1694) ήταν Ιταλός ιατρός. Υπήρξε θεμελιωτής της μικροσκοπικής ανατομικής και από τους πιο θερμούς υποστηρικτές της θεωρίας του Ιπποκράτη, πράγμα που τον έφερε σε αντίθεση με τους οπαδούς της θεωρίας του Γαληνού. Ανακάλυψε την κυψελική δομή των πνευμόνων και την αναγνώριση των κυττάρων ως δομικών στοιχείων των ιστών. Διορίστηκε το 1656 καθηγητής της ιατρικής στην Πίζα. Συνδέθηκε φιλικά με το μαθηματικό Μπορέλι. Στην Μπολόνια, την πόλη όπου σπούδασε, οι έρευνές του κατέληξαν σε ανακαλύψεις που επιβεβαιώθηκαν από τη σύγχρονη επιστήμη. 

Από το 1691 μέχρι το θάνατό του ήταν αρχίατρος του πάπα Ιννοκέντιου ΙΒ΄. Εισήγαγε την πειραματική μέθοδο στην ανατομία και υπήρξε ένας από τους πρώτους που μελέτησε με μικροσκόπιο τους ιστούς. Ανακάλυψε τα τριχοειδή αγγεία στα πνευμόνια του βατράχου, το αγγειώδες σπείραμα του νεφρού και τα Μαλπιγιανά σωμάτια, που είναι το σύνολο των λεμφικών κυττάρων που σχηματίζουν το λευκό στρώμα του σπλήνα.

Στη βοτανική η οικογένεια Μαλπιγιοειδή (Malpighiaceae) και η τάξη Μαλπιγιώδη (Malpighiales) ονομάστηκαν προς τιμή του από τον Κάρολο Λινναίο.

## Παραπομπές


Κατηγορία:Ιταλοί βιολόγοι
Κατηγορία:Ιταλοί ανατόμοι
Κατηγορία:Ιταλοί βοτανολόγοι
Κατηγορία:Ιταλοί ζωολόγοι
Κατηγορία:Ιταλοί πανεπιστημιακοί
Κατηγορία:Ιστορία της ανατομίας
Χρήστος Τεγόπουλος (εκδότης)

Ο **Χρήστος Τεγόπουλος** (Τρίκαλα, 1920 - Αθήνα, 29 Νοεμβρίου 2006) ήταν Έλληνας εκδότης και αγωνιστής της Αντίστασης, ο οποίος ταυτίστηκε με τις εφημερίδες *[[Ελευθεροτυπία (εφημερίδα)|Ελευθεροτυπία]]* και *[[Κυριακάτικη Ελευθεροτυπία]]*, τις οποίες και ίδρυσε. 

## Βιογραφικά στοιχεία
Γεννήθηκε στα Τρίκαλα. Από πολύ νωρίς εντάχθηκε στο αριστερό κίνημα και την Εθνική Αντίσταση. Μετά από χρόνια εξορίας, αφέθηκε ελεύθερος, οργανώθηκε στην ΕΔΑ, υπήρξε μάλιστα και μέλος του Κεντρικού Συμβουλίου της Ενιαίας Δημοκρατικής Νεολαίας Ελλάδος (Ε.Δ.Ν.Ε.) στις αρχές της δεκαετίας του 1950. Εργάστηκε για ένα διάστημα στην εφημερίδα Αυγή ως δημοσιογράφος. Στην περίοδο της Δικτατορίας των Συνταγματαρχών έφυγε για το Παρίσι και στη συνέχεια για την Αμερική, απ' όπου επέστρεψε αμέσως μετά τη Μεταπολίτευση και ίδρυσε την Ελευθεροτυπία.

Διετέλεσε Πρόεδρος της Ένωσης Συντακτών Ημερησίων Εφημερίδων Αθηνών (ΕΣΗΕΑ) και διακρίθηκε για την αγωνιστική του δράση. Από τις εκδοτικές του επιτυχίες αξίζει να αναφερθεί η έκδοση, σε δημοτική γλώσσα, της εγκυκλοπαίδειας ''Δομή'', το 1966, και του λεξικού *Τεγόπουλου - Φυτράκη*, περίπου τριάντα χρόνια μετά. Ήταν, επίσης, μέτοχος του ιδιωτικού τηλεοπτικού σταθμού Mega Channel.

Κατηγορία:Έλληνες εκδότες
Κατηγορία:Έλληνες αντιστασιακοί
Αργύρης Μπακιρτζής

Ο **Αργύρης Μπακιρτζής** (Θεσσαλονίκη, 18 Ιανουαρίου 1947) είναι Έλληνας αρχιτέκτονας, τραγουδιστής και ηθοποιός.

## Βιογραφία
Γεννήθηκε στις 18 Ιανουαρίου του 1947 στη Θεσσαλονίκη, όπου και μεγάλωσε. Σπούδασε Αρχιτεκτονική µε ειδικότητα στις αναστηλώσεις και από το 1975 έως το 2010 εργάστηκε στην 12η εφορεία βυζαντινών αρχαιοτήτων (περιοχές Ανατολικής Μακεδονίας και Θράκης). Πιο συγκεκριμένα έχει ασχοληθεί με την αναστήλωση και τη διατήρηση των εξής μνημείων: Καμάρες της Καβάλας, τον τεκκέ του Σέλινου, το Μεγάλο Τέμενος Διδυμοτείχου, την Κοσμοσώτειρα Φερρών, το Οκτάγωνο Φιλίππων, τα τζαμιά των Σερρών, τον πύργο της Απολλωνίας, τον πύργο του Καντακουζηνού στο Πύθιο, τα σπίτια της Παναγίας Καβάλας, την παλιά πόλη της Ξάνθης, κ.ά.. Είναι επίσης ο τραγουδιστής των Χειμερινών Κολυμβητών, του . Είναι αυτοδίδακτος μουσικός και γράφει στίχους και μουσική.

Είναι αγαπημένος ηθοποιός του Σταύρου Τσιώλη και έχει πρωταγωνιστήσει σε πολλές ταινίες του, όπως το «Έρωτας στη χουρμαδιά» (1990), «Παρακαλώ γυναίκες μην κλαίτε» (1992), «Ο Χαμένος Θησαυρός του Χουρσίτ Πασά» (1996), «Ας περιμένουν οι γυναίκες» (1998) και «Φτάσαμεεε!...» (2004).  
### Προσωπική ζωή
Διαμένει μόνιμα στην Καβάλα. Είναι παντρεμένος με την ποιήτρια και κριτικό Γεωργία Τριανταφυλλίδου και μαζί έχουν δυο γιούς.

## Παραπομπές


## Εξωτερικοί σύνδεσμοι
* • Αργύρης Μπακιρτζής: Βουτιά στη Θεσσαλονίκη των παιδικών μου χρόνων

Κατηγορία:Έλληνες τραγουδιστές
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Ναυτικός

Με τον όρο **Ναυτικός** (seafarer, mariner, sailor, seaman) ως ουσιαστικό, ή *ναυτιλλόμενος* χαρακτηρίζονται:
# Γενικά, ο οποιοσδήποτε εργαζόμενος σε θαλασσινή εργασία (επαγγελματικά) με οποιαδήποτε μορφή.
# Ειδικότερα, ο εργαζόμενος σε πλοίο που είναι απογεγραμμένος με επαγγελματική ναυτική ιδιότητα, και κατά την ελληνική νομοθεσία να είναι εφοδιασμένος με ναυτικό φυλλάδιο.

Ο ειδικότερος ελληνικός όρος **ναυτιλλόμενος** (navigator) καθιερώθηκε ν΄ αποδίδεται κυρίως για τους ναυτικούς τους επιφορτισμένους με τον έλεγχο και την ασφάλεια της ναυσιπλοΐας, δηλαδή για τους πλοιάρχους κυβερνήτες και γενικά αξιωματικούς γεφύρας των πλοίων.

Το είδος και οι συνθήκες εργασίας του ναυτικού στο πλοίο (ναυτική εργασία), όπως επίσης η διάρκειά της στο πλοίο και σε λιμάνι, η υποχρέωση για πρόσθετη εργασία, το ύψος των αμοιβών (βασικής και πρόσθετης) καθώς και κάθε άλλη σχετική λεπτομέρεια καθορίζονται από τις ισχύουσες κάθε φορά συλλογικές συμβάσεις ναυτικής εργασίας, για συγκεκριμένη κατηγορία - τύπο πλοίου στο οποίο εργάζεται ο ναυτικός.

Στις συμβάσεις αυτές εργασίας καθορίζονται επίσης και το σύνολο των ωρών εβδομαδιαίας εργασίας, "*εν πλω*" και "*εν όρμω*", οι αργίες, το επίδομα υπερωριακής εργασίας καθώς και η πρόσθετη αμοιβή για πέραν της υπερωρίας εργασία ή για άλλη ιδιαίτερη εργασία.

* Ως επίθετο ναυτικός, -η, -ο χαρακτηρίζεται οτιδήποτε έχει σχέση με ναυτικούς, θάλασσα και σχετική ασχολία.
* Επίσης ως ουδέτερο "το ναυτικό" χαρακτηρίζει το σύνολο των πλοίων που διακρίνεται σε Εμπορικό Ναυτικό και Πολεμικό Ναυτικό. Συνήθως όμως μόνος του ο όρος χαρακτηρίζει το σύνολο των ναυτικών ενόπλων δυνάμεων μιας Χώρας, δηλαδή το Πολεμικό Ναυτικό της (π.χ το Ναυτικό της Ινδίας κ.λπ.).

## Δείτε επίσης
* Προσωπικό πλοίου
* Πλήρωμα πλοίου

Κατηγορία:Ναυτική εργασία
Νικόλαος Ζορμπάς

:* *Το παρόν λήμμα αναφέρεται στον στρατιωτικό. Για τον μεταγενέστερο βουλευτή Χίου, δείτε [[Νικόλαος Ι. Ζορμπάς]].*

Ο **Νικόλαος Ζορμπάς** (Αθήνα, 27 Σεπτεμβρίου 1844 – 11 Ιουνίου 1920, παλαιό ημερολόγιο, Αθήνα), ήταν Έλληνας στρατιωτικός, ο αρχηγός του Στρατιωτικού συνδέσμου και του Κινήματος στο Γουδί (1909).
 
## Βιογραφία
Γεννήθηκε στην Αθήνα το 1844, από πατέρα στρατιωτικό με καταγωγή από τη Μαγνησία της Μικράς Ασίας. Σπούδασε στη Σχολή Ευελπίδων και στη συνέχεια στη Γαλλία και στο Βέλγιο.  Μετείχε στις συμπλοκές του 1886 ως διοικητής μοίρας πυροβολικού. Επί πρωθυπουργίας του Χαρίλαου Τρικούπη (1886-1889) υπηρέτησε στο υπουργείο Στρατιωτικών στη διοίκηση προσωπικού. Διετέλεσε επίσης υπάλληλος του υπουργείου Εσωτερικών και καθηγητής πυροβολικού στη σχολή Ευελπίδων. Στον πόλεμο του 1897 έφερε τον βαθμό του αντισυνταγματάρχη όπου και διετέλεσε αρχηγός πυροβολικού της 1ης Μεραρχίας. Μετά την ατυχή λήξη του πολέμου του 1897 ήρθε σε σύγκρουση με τον διάδοχο Κωνσταντίνο και τους επιτελείς του, σχετικά με την κριτική που ασκούσε η επίσημη πολεμική έκθεση για τη δράση του στο μέτωπο της Θεσσαλίας. Έτσι τέθηκε σε διαθεσιμότητα.

Από τις 17 Ιουλίου 1905 μέχρι τις 26 Αυγούστου 1906 διετέλεσε διοικητής της Σχολής Ευελπίδων και το 1907 διευθυντής πολεμικού υλικού. Το 1909 όταν οργανώθηκε ο Στρατιωτικός Σύνδεσμος του εζητήθη ν΄ αναλάβει την αρχηγία του κινήματος του 1909.
«Ο Ζορμπάς πρωτοστάτησε στη ίδρυση του Στρατιωτικού Συνδέσμου, μια κίνησης με στρατιωτική και πολιτικά αιτήματα, όπως αναδιοργάνωση του στρατού, απομάκρυνση μελών της βασιλικής οικογένειας από τη διοίκηση του στρατεύματος και εξυγίανση της πολιτικής ζωής του τόπου (Mάιος 1909)».

Στην κυβέρνηση Δραγούμη στις 18 Ιανουαρίου του 1910 ορκίστηκε υπουργός στρατιωτικών, από τη θέση την οποία και διέταξε τη διάλυση του Στρατιωτικού Συνδέσμου. Στις 6 Οκτωβρίου του ίδιου έτους αντικαταστάθηκε από τον Ελευθέριο Βενιζέλο.  Αποστρατεύτηκε το 1911 κατόπιν παραιτήσεώς του.

Ο  Ζορμπάς δεν υπήρξε κινηματίας, επιλέχθηκε για την ανάληψη της αρχηγίας του κινήματος λόγω της ιδιαίτερης διπλωματίας που τον διέκρινε και της ψυχραιμίας του, αλλά και των γνώσεων που είχε αποκομίσει όταν υπηρετούσε στο υπουργείο στρατιωτικών. Ανέλαβε την αρχηγία όταν το κίνημα σχεδόν παρέλυε κάτω από την πείσμωνα αδιαφορία των πολιτικών και κατάφερε να χαλιναγωγήσει τις ορμές των πιο έξαλλων κυρίως νεαρών αξιωματικών. Προσεταιριζόμενος τα πλέον ψύχραιμα στοιχεία συνεργάσθηκε τελικά με τον πολιτικό χώρο και στη συνέχεια ο ίδιος διέλυσε και τον Σύνδεσμο.

Πέθανε στην Αθήνα, νοσηλευόμενος στο Β΄ Στρατιωτικό Νοσοκομείο, στις 11 Ιουνίου του 1920, χωρίς να γίνει ο παραμικρός λόγος για τον θάνατό του.

## Συγγράμματα
Έγραψε τα έργα «Μαθήματα Πυροβολικού» που διδάσκονταν στη Σχολή Ευελπίδων, καθώς και «Απομνημονεύματα» (περί του κινήματος 1909) που δημοσιεύθηκαν λίγα χρόνια μετά τον θάνατό του, το 1925.

## Παραπομπές


## Βιβλιογραφία
* To Kίνημα στο Γουδί (1909), Συλλογικό έργο, επιμ. Νίκη Μαρωνίτη

## Εξωτερικοί σύνδεσμοι
*  tovima «Εκατό χρόνια από το κίνημα στο Γουδί»
* Οπτικοακουστικό υλικά

Ζορμπάς Νικόλαος
Ζορμπάς Νικόλαος
Ζορμπάς Νικόλαος
Σαραντάπορο

Με το όνομα **Σαραντάπορο** συναντώνται δύο οικισμοί της Ελλάδας:
*Σαραντάπορο Λάρισας
*Σαραντάπορο Καρδίτσας

## Δείτε επίσης
*Σαραντάπορος
Αχμαντού Αχιτζό

Ο **Αχμαντού Αχιτζό** (*Ahmadou Babatoura Ahidjo*, 24 Αυγούστου 1924 - 30 Νοεμβρίου 1989) ήταν Καμερουνέζος πολιτικός. Υπηρέτησε ως ο πρώτος πρόεδρος του Καμερούν. 

Γεννήθηκε το 1924 στο Καμερούν. Έγινε πρόεδρος της χώρας το 1960. Το 1982 παραιτήθηκε για λόγους υγείας. Το 1984 καταδικάστηκε ερήμην σε θάνατο για συνωμοσία με στόχο την ανατροπή του διαδόχου του, Πολ Μπιγιά. Η απόπειρα πραξικοπήματος εκδηλώθηκε τον Απρίλιο του 1984 και οι περισσότεροι θεώρησαν ως υπαίτιο τον Αχιτζό. Πέθανε εξόριστος στο Ντακάρ στις 30 Νοεμβρίου του 1989.

## Παραπομπές


Κατηγορία:Πρόεδροι του Καμερούν
Γερτρούδη Έντερλε

Η **Γερτρούδη Έντερλε** (23 Οκτωβρίου 1905- 30 Νοεμβρίου 2003) ήταν Αμερικανίδα ολυμπιονίκης της κολύμβησης (1924), η πρώτη γυναίκα που κολύμπησε στη Μάγχη το 1926. Πέτυχε να διασχίσει κολυμπώντας τη Μάγχη στις 6 Αυγούστου 1926, σε 14 ώρες και 31 λεπτά, καταρρίπτοντας το ρεκόρ πέντε ανδρών που είχαν κάνει το ίδιο στο διάστημα από το 1875 ως το 1926. Πέρα από το κατόρθωμά της, κατάφερε να σημειώσει ρεκόρ στα 100μ. και 800μ. ελεύθερο στις ΗΠΑ, τη δεκαετία του ’20. Κέρδισε 3 μετάλλια στους Ολυμπιακούς Αγώνες του 1924 και σημείωσε 29 εθνικά και παγκόσμια ρεκόρ. Συγκεκριμένα, κέρδισε ένα χρυσό μετάλλιο στα 400μ. ελεύθερο στη σκυταλοδρομία, με την ομάδα των ΗΠΑ και 2 χάλκινα για την 3η  θέση που κατέλαβε στα 100 και 400μ. ελεύθερο.

## Παραπομπές


## Πηγές
*Mortimer, Gavin, «The Great Swim», Walker Books, 2008.

## Εξωτερικοί σύνδεσμοι
* 

Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
Κατηγορία:Ολυμπιονίκες της κολύμβησης
Τζον Μέρσερ

Ο **Τζον Μέρσερ** (*John Mercer*, 21 Φεβρουαρίου 1791 - 30 Νοεμβρίου 1866) ήταν Βρετανός χημικός και βιομήχανος. Ανακάλυψε τη μέθοδο επεξεργασίας βαμβακερών υφασμάτων που φέρουν το όνομά του (μερσεριζέ υφάσματα). Ήταν επίσης πρωτοπόρος της έγχρωμης φωτογραφίας.

## Παραπομπές


Κατηγορία:Άγγλοι χημικοί
Κατηγορία:Άγγλοι επιχειρηματίες
Κατηγορία:Άγγλοι εφευρέτες
Κατηγορία:Βρετανοί ανατυπωτές
Κατηγορία:Χημικοί του 19ου αιώνα
Gibson Brothers

Οι **Gibson Brothers** ήταν μουσικό συγκρότημα, με έδρα τη Γαλλία, το οποίο έκανε μεγάλη επιτυχία στη διάρκεια της ντίσκο εποχής, στα τέλη της δεκαετίας του '70. Η πιο γνωστή τους επιτυχία είναι το τραγούδι "Cuba". Τα τρία αδέρφια, οι Chris (γενν. 1954, κύρια φωνητικά, κρουστά), Patrick (1957-2020, τραγούδι, drums) και Alex (τραγούδι, keyboards) γεννήθηκαν στη Μαρτινίκα και ηχογράφησαν το πρώτο τους σινγκλ,  "Come To America" στο Παρίσι, το 1976. Ακολούθησε το επιτυχημένο "Non Stop Dance"  και το 1978 το "Cuba". 

Ο Πατρίκ Φρανφόρ (Patrick Francfort,γνωστός ως  Patrick Gibson), απεβίωσε από τον ιό COVID-19 στις 4 Απριλίου 2020.
## Singles (επιτυχίες)

## Παραπομπές


Κατηγορία:Γαλλικά μουσικά συγκροτήματα
Κατηγορία:Οικογενειακά μουσικά συγκροτήματα